Lav et referat af nedenstående tekst:

Tekst:
Nordjyllands Politi kom tirsdag den 19. august med en lidt anden efterspørgsel end sædvanligt. De efterlyser gennem deres Facebookside informationer vedrørende et tyveri, der fandt sted på Hjørringvej ved Brønderslev mellem mandag den 10. august og lørdag den 15. august. Tyvekosterne består af to entreprenørmaskiner, der tilsammen har en værdi på omkring 400.000 kroner. Helt præcist drejer det sig om en minigraver af mærket Terex TC 16 med Tiltman og en minilæsser V452T Xtra HD Giant, oplyser Nordjyllands Politi. Opfordring til borgerne Det besynderlige tyveri vækker opsigt, og derfor har politiet valgt at bede borgerne om hjælp, for som de skriver i Facebookopslaget, er maskinerne jo ikke ligefrem nogle, man bare lige stikker i lommen. De beder derfor om at man holder øje og kontakter politiet, hvis man bliver tilbudt at købe maskiner af denne type lidt for billigt. Ved information om tyveriet hører Nordjyllands Politi gerne fra dig på telefon 114.

Referat:
To entreprenørmaskiner til en værdi af cirka 400.000 kroner er blevet stjålet. Hvis du er blevet tilbudt en lidt for god pris på lignende maskiner, hører politiet gerne fra dig.